Hane laat Taljaners in trane | Netwerk24
16 Maart 2019 16:43
Italië se rugbyspan het straks sy beste kans vanjaar om ’n kragmeting in die Sesnasies-reeks te wen, verspeel toe hy Saterdag in Rome teen Frankryk vasgeval het.
Antoine Dupont, skrumskakel van die Hane, trek ore plat in Rome. Foto: Getty Images
Die Hane het met 25-14 gewen, maar teen die einde was die Taljaners pal in die besoekers se kwartgebied, sonder om punte aan te teken.
Sergio Parisse, kaptein van Italië, wat die einde van sy loopbaan nader, het ’n barshou gespeel.
En toe, in die doodsnikke duik Damian Penaud, vleuel van die Hane, oor om die sout behoorlik in die Italianers se wonde te smeer.
*Puntemakers: Frankryk 25 (10): Drieë: Antoine Dupont, Yoann Huget, Damian Penaud. Doelskoppe: Romain Ntamack (2). Strafdoel: Ntamack. Skepdoel: Ntamack. Italië 14 (6): Drie: Tito Tebaldi. Strafdoele: Tommaso Allan (3). – Sportredaksie
Meer oor: Frankryk | Rome | Italië | Sesnasies
Sesnasies: Twee breiers in drukkoker in Cardiff